יוחנן.. מכירה סנית משפחת טוויל נשיה..
המרכז הישראלי לנפגעי כתות, הגוף היחיד המטפל בנפגעי כתות בישראל, הוציא בימים האחרונים הודעה חריפה נגד הרב אליעזר ברלנד מנהיג קהילת "שובו בנים", בה הם טוענים כי הגיעו אליהם לאורך שנים עשרות עדויות מהקהילה המצביעות לכאורה על דפוס פעולה של פגיעה פיזית וכלכלית בחסידים.
בהודעה החריגה נאמר כי "מהעדויות שהגיעו עלו המאפיינים הכיתתיים הבאים: ניתוק מקרובי משפחה (לרבות משפחות ממוצא דתי או חרדי) נתינה מופרזת של כספים לטובת המנהיג או הקבוצה בסכומים של עשרות ואף מאות אלפי שקלים, כאשר המדובר הוא לרוב באברכים, תלמידי כולל, שאינם מתפרנסים, ובחלקם מחוסרי אמצעים לחלוטין, כמו גם מכירת הדירה הפרטית של המשפחה ונתינת הכסף שהתקבל לברלנד עצמו, התנדבות אינטנסיבית לטובת הקבוצה ברמה יומיומית במשך כל שעות הפעילות ביממה על חשבון החיים הפרטיים וחיי המשפחה, פסילת כל המנהיגים והרבנים ובעלי הסמכות האחרים, אם מכלל הציבור החרדי או אף מקרב חסידות ברסלב".
במרכז מסבירים מדוע לא פרסמו את המידע בעבר, לדבריהם: "מאחר שבזמנו, לא הגיעו עדויות של מי שנפגעו באופן ישיר, הצטבר החומר בארכיון המרכז עד להגעתן של עדויות אישיות". לטענתם: "המרכז לנפגעי כתות אינו נוקט עמדה על ידי 'שמועות', כתבות בתקשורת או עדויות ממקור שני. כאשר המרכז מוצא לנכון לפרסם קבוצה מסוימת הוא עושה זאת רק לאחר קבלת מספר מספק של עדויות (לא אחת או שניים), שהגיעו ממקור ראשון, גלויות ולא אנונימיות שהתקבלו פנים מול פנים, ושנבדקו לעומקן על ידי אנשי המקצוע של המרכז כדי לוודא את אמינותן".
"בשנה האחרונה" נטען, "הגיעו למרכז כ-15 עדויות של מי שהיו בתוך הקהילה ונפגעו באופן ישיר, מעבר לעשרות עדויות של בני משפחה שכתבנו למעלה. מהעדויות עולות פגיעות קשות ברמות שונות שנוצרו באופן ישיר... נראה כי נוצרה שיטה סדורה כיצד למשוך את החסידים ומשפחותיהם אליו ובהמשך לפגוע בהם. הן פגיעות נפשיות כתוצאה מהתעללויות חוזרות ונשנות בקורבן, הן פגיעות כלכליות שהותירו את הנפגעים ללא כל רכוש ועם חובות עצומים, והן פגיעות קשות בנשים ברמות שונות. באשר לפגיעות הקשות בנשים, התקבלו כמה וכמה עדויות מנשים נשואות, גרושות, רווקות ואף קטינות".
המרכז הבהיר כי "בכל המקרים שהגיעו אלינו מדובר בבנות שגדלו בבתים חרדיים וקיבלו חינוך חרדי, או בנשים שמקיימות אורח חיים חרדי במשך שנים. כל אחת מהמתלוננות שהגיעה אלינו סיפרה על נשים נוספות שנפגעו בצורה חמורה, ברמות שונות כשחלקן חוששות לשתף פעולה מתוך חשש מאלימות והשמצות שיהפכו להיות מנת חלקן".
הם טוענים עוד כי "בעקבות חשיפת הפרשה בתקשורת, הגיעו אלינו גם עדויות נוספות מחסידים שחוו על בשרם תקיפות פיזיות קשות ועדויות על איומים ישירים או עקיפים. על רבים ממקרים אלו הוגשו תלונות מסודרות במשטרה. כמו כן קיבלנו עדויות ממקור ראשון על ניסיון לשחד מתלוננות על מנת שיבטלו את תלונותיהן או שלא ישתפו פעולה. גם מקרים אלו דווחו למשטרה. בד בבד עם הפניית חלק מהמתלוננות למשטרה, גם המרכז וגם הנפגעים והנפגעות פנו לרבנים ולמורי הוראה המעורבים בפרטי המקרים, ונמצאים בקשר בכל עניין שעולה על הפרק". על המכתב החריף נגד "שובו בנים" חתומה רחל ליכטנשטיין, מנכ"לית המרכז הישראלי לנפגעי כתות.
תגובת 'שובו בנים': "המרכז לנפגעי כתות גזענים והזויים"
לצערי כל מילה מדוייקת.
יישר כח על ההגדרה המדוייקת "חסידות שובו בנים" ולא חסידות ברסלב.
אין שום קשר ביניהם לברסלב, והם אפילו הכת שיותר סותרת את ברסלב מהכל שהרי הם היחידים שמגדירים את ברלנד כ"צדיק האמת"
.בעוד שידוע וברור לכל חסיד ברסלב כי הרבי הוא רק רבי נחמן.
כל זה מעבר לסטיותסריטותעבירות של חסידות זו- הפך ברסלב.
שטוענים שכך כל החסידויות...טעות!
בשאר החסידויות יש גם זכויות והטבות בשובו בנים זה נטו חובות שעבוד השפלה וניצול של גוף נפש רוח נשמה של האשה הילדים השכל הדעת השכל הממון החברים המשפחה וכל מה שאפשר.
הזכות היחידה זה. אני מקורב לרב האמת הצדיק שבדור ממשיך הדרך של רבי נחמן הבלעדי וכל השאר גורנישט.
כשנתן ברזל הביא מומחה לבדוק האים שובו בנים זה כת....נחרדתי לשמוע אבל אחרי בירור של מה הסממנים של כת.....מייד הבנתי שאני ועבצם כולם חוץ מהמקורבים לבית המלוכה שבויים בתוך כת עוצמתית משומנת ומסוכנת.ברחמי שמיים התנתקתי ממנה לא לפניי שנתתי כמה פדיונות של אלפי שקלים מכיסי וכמובן מבני משפחה וחברים שהכנסתי לרב.היום יש לי מחלוקת עם חבר שנטש כמוני ...האם החסידים שנשארו הם שוטים רשעים ?או מסכנים? כאחד שהיה שם אני מרחם עליהם הם פשוט בשבי זה לא תלוי ברצון שלהם. צריך המון תפילות שיגלו את האמת ועדיף מוקדם.
כל מה שיגידו להם נגד הרב כולל כל ההוכחות יעשה פעולה הפוכה!! מה שכן הגדולים שנחשבים בעני הפשוטים התמימים שעדיין נשארו בשובו בנים ממתינים לרשת את הכתר...יש המון כח עבודה זול ותמים שמוכן להשתעבד עלייהם הייתי אומר רשעים ארורים כי הם יכולים להציל נפשות שבויות.אבל זה עדיין מסובך כי ברלנד חיתן את כולם עם כולם ויש פחד מהתמרדות מצד המחותנים הכלות החתנים ווכד בקיצור סלט מטבוחה עם הרבה מלח לימון!!
לא במקרה עדיין בית המקדש לא נבנה, עם כל ההוצאת דיבה ולשון הרע על הרב לאן הגענו. הרב צדיק וחף מפשע. הוא מנהיג את קהילתו ביושר ומיעץ עיצות טובות בלבד ישר ואיש אמת. כואב הלב שלוקח על עצמו כל כך הרבה יסורים. אולי המתלוננים הם לא ברסלבים אמיתיים אלא עבריינים שבאו להסתופף אצל ברסלב ותחת השם ברסלב ועושים בושות לרבי נחמן ןלחסידות גדול עוונם מנשוא.
מגיב 8 צודק. חלק מהסממנים נהוגים בהרבה חסידויות ואף אחד לא טורח לברר היכן עובר קו הגבול.
האבחנה הפשוטה היא האם בסופו של דבר מה שחשוב הוא טובת הפרט ומשפחתו בתוך המסגרת הכללית של מבנה קהילתי או טובת האדמור והאדרת שמו על חשבונם של החסידים ועד כמה מבטלים ממנו את האפשרות לבחור.
החסידות הוקמה כדי שהאדמור ירומם את החסידים, יאיר עליהם מאורו, ויסייע להם לבחור בטוב וכבר הרבה שנים בחלק גדול מהחסידויות האדמור יונק מהחסידים בגשמיות וברוחניות ומשתמש בהם לרומם את עצמו ואת משפחתו ובלעדיהם הוא גורנישט עלוב.
ואכן חלק גדול מהחסידויות הן כת לכל דבר ועניין ולא צריך להיות מתנגדי ברלנד כדי להבין שאין לדבר סוף.
מעתה מי שיסע לבמות אומן. לא יראה סימן ברכה !!!
חלק מהסממנים המנויים לעיל, מאפיינים הרבה חסידויות.
בעיקר בענייני הכספים. יש שיטות שנהוגות מדורי דורות והחסידים מסכימים איתן- ברצון או בלית ברירה- כחלק מההשתייכות לחסידות המסוימת.
בעיקרון- לא מן הנמנע, שאם וכאשר יצטברו עדויות ממקור ראשון, יוכרו חסידים רבים כנפגעי כתות חסידיות נוספות.
לא צריך להיות ממצדדי הרב ברלנד בכדי להבין שאין לדבר סוף.
רק שהחסידים השוטים החזיקו ממנו אורים ותומים...עצוב לדעת שחייהם ובתיהם של הרבה יהודים תמימים -נחרבו עד היסוד בשיטות הקלוקלות הללו...ה' ירחם !
די. מספיק. נמאס לשמוע את השם שלו.
גם אם ברלנד לא היה עובר את כל העבירות החמורות שעבר. גם אם הוא לא היה גוזל ומבזבז לריק את כל המיליונים שגזל, גם אם הוא לא היה מלמד מאות אנשים לזלזל בכל גדולי ברסלב וגדולי ישראל, גם אם הוא לא היה מפקיר את חייהם של מאות אנשים בנסיעות מטורפות ומסוכנות תוך זלזול עמוק בחוקי הבטיחות והתנועה, גם אם הוא לא היה מופיע בציון רבינו עם שומרים אוקראינים שמרביצים לכל מי שעומד בדרכו, גם אם הוא לא היה מפיל חיתיתו על אלפי יהודים תמימים שאסור להרהר נגד כל השיגעונות של ה"צדיק" וגם אם... וגם אם... וגם אם עוד אלף אלפי אלפים שטויות, כזבים, השקפות זרות, חילול ה' וביזוי שם רבנו ועיוות של כל תורת ברסלב, גם אם הוא לא היה עושה את כל זה מספיק רק טומאת המחלוקת והמריבה והמדנים שהוא מפיץ בכל העולם בעצם קיומו.
מה זה בכלל היצור הזה?
היכן שמענו שמקדשים מלחמה כזאת לתחזק תדמית שקרית של מישהו שאין לנו ממנו לא ספר ולא השקפה ברורה, לא חידושי תורה אמיתיים ולא תמיכה של גדולי ישראל.
בספר משיחי השקר ומתנגדיהם יש סיפורים על עשרות משיחי שקר בעלי כריזמה, מלאים בנבואות והפחדות שתומכיהם קידשו מלחמה לתחזק את התדמית המשיחית המשחיתה שבדו מליבם. ברלנד הוא בסך הכל עוד אחד ברשימת משיחי השקר ואחד הגרועים והמתועבים שבהם כי הוא דביק בצורה שלא ניתן להיפטר ממנו.
אבל די כבר.
אי אפשר לשמוע אפילו את השם המתועב שלו ולא לקרוא את הכזבים והבדיות של העבדים שלו.